Ordonanța Tribunalului din 6 august 2024 – Deutsche Pfandbriefbank/SRB
(Cauza T-448/23)1
[„Uniune economică și monetară – Uniune bancară – Mecanismul unic de rezoluție a instituțiilor de credit și a anumitor firme de investiții (MUR) – Fondul unic de rezoluție (FUR) – Decizia SRB privind calcularea contribuțiilor ex ante pentru perioada de contribuție 2023 – Articolul 70 alineatul (2) din Regulamentul (UE) nr. 806/2014 – Acțiune vădit neîntemeiată – Limitare în timp a efectelor ordonanței”]
Limba de procedură: germana
Părțile
Reclamantă: Deutsche Pfandbriefbank AG (Garching, Germania) (reprezentanți: F. Kruis și N. Bartmann, avocați)
Pârât: Comitetul unic de rezoluție (reprezentanți: J. Kerlin, C. Flynn și T. Wittenberg, agenți, asistați de G. Coppo și K. Bongs, avocați)
Interveniente în susținerea pârâtului: Parlamentul European (reprezentanţi: J. Etienne și G. Bartram, agenți), Consiliul Uniunii Europene (reprezentanți: J. Haunold, A. Westerhof Löfflerová și J. Bauerschmidt, agenți)
Obiectul
Prin acțiunea sa întemeiată pe articolul 263 TFUE, reclamanta solicită anularea Deciziei SRB/ES/2023/23 a Comitetului unic de rezoluție (SRB) din 2 mai 2023 privind calcularea contribuțiilor ex ante pentru 2023 la Fondul unic de rezoluție (FUR), în ceea ce o privește.
Dispozitivul
Anulează Decizia SRB/ES/2023/23 a Comitetului unic de rezoluție (SRB) din 2 mai 2023 privind calcularea contribuțiilor ex ante pentru 2023 la Fondul unic de rezoluție (FUR), în măsura în care privește Deutsche Pfandbriefbank AG.
Menține efectele Deciziei SRB/ES/2023/23 în măsura în care privește Deutsche Pfandbriefbank AG, până când SRB va fi luat măsurile necesare pe care le impune executarea prezentei ordonanțe într-un termen rezonabil care nu poate depăși șase luni de la data la care prezenta ordonanță devine definitivă.
SRB suportă, pe lângă propriile cheltuieli de judecată, cheltuielile efectuate de Deutsche Pfandbriefbank.
Parlamentul European și Consiliul Uniunii Europene suportă propriile cheltuieli de judecată.
____________
1     JO C 329, 18.9.2023.